Alcocero de Mola

Alcocero de Mola Burgosko udalerri txikia da, Burebako eskualdean dagoena. Emilio Mola konspiratzaile militarra bertan hil zelako da ezaguna.

2014an 33 biztanle zituen.

Demografia

Herriaren izena 

1938rarte Alcocero deitzen zen baina 1938ren ekainaren 3tik aurrera eta BOEn agertu zen bezala "de Mola" gehitu zioten. Emilio Mola, Espainiako Errepublikaren aurkako buruzagi handienetariko bat, bertan hil eta bere omenez herriari bere izena gehitu zioten.

Nahiz eta gaur egungo Espainiako legearen kontra joan (besteak beste, Frankismoko izenak kendu behar dira) izenak horrela dirau XXI. mendean.

Molaren aldeko oroitarria 

Hainbeste harrizko eskailera igo eta gero, 20 metroko hormigoizko laukizuzen baten itxura duen oroitarria dago. Barrutik eskailerak daude eta gora igo ahal zen (gaur egun atea tapiatuta dago). Diktadura faxistetako arkitekturaren adibide on bat da, handia eta ikusgarria. Erorien Haran txiki batekin konparatu ahal da, eta baita Mussolinik eta Hitlerrek hain gustukoak zituzten eraikinekin.

Behealdean bost gurutze daude. Bertan agertu ziren Mola eta berarekin zihoazen lau lagunak. Beraz hilerri baten itxura eman zioten "gune sakratua" deituz. Bertan, harritzar handi batean, Molaren aldeko hainbat esaldi idatzita daude.

Gaur egun ere eztabaidatzen da ea benetan istripu bat izan zen edo Mola nahita erail ote zuten Francoren aldekoek. XXI. mende honetan, faxista melankoliko batzuk bisitatzen dute noizean behin eta baita, antifaxistek, gune honen aurkako ekintza ugari egin dituzte. Baina orokorrean, gune hau erdi ahaztuta dago Burgoseko herri txiki honetan.

Ikus, gainera 
 Burgosko udalerrien zerrenda

Kanpo estekak 
  Herriari buruzko informazioa Burgosko diputazioaren webgunean.

Burgosko udalerriak
Bureba
Monumentu-gurutzeak
Burgosko probintziako herriak